Խաչատուր Քյափանակցյան

Խաչատուր Գևորգի Քյափանակցյան (հունիսի 24, 1968, Գյումրի, Հայկական ԽՍՀ - սեպտեմբերի 30, 2007), հայ ծանրամարտիկ, մարզիչ, Հայաստանի բազմակի չեմպիոն, Եվրոպայի չեմպիոն, աշխարհի կրկնակի ռեկորդակիր հրում վարժությունում։ ԽՍՀՄ միջազգային կարգի սպորտի վարպետ (1990)։

Կենսագրություն 
Խաչատուր Քյափանակցյանը ծանրամարտով սկսել է զբաղվել 1980 թվականից Վահան Բիչախչյանի գլխավորությամբ։ 1990 թվականին դարձել է ԽՍՀՄ առաջնության արծաթե մեդալակիր և արժանացել է ԽՍՀՄ գավաթին։ 1993 թվականին անդամագրվել է Հայաստանի ազգային հավաքականի մեջ։ 1993 թվականին դարձել է Եվրոպայի չեմպիոն, իսկ 1994, 1995, 1998 թվականներին դարձել է Եվրոպայի մրցանակակիր։ Ատլանտայում կայացած օլիմպիական խաղերի ժամանակ Խաչատուր Քյափանակցյանը հաղթել է հրում վարժությունում, բայց պոկում վարժությունում երեք մոտեցումներն էլ ձախողել է։

2000 թվականին ավարտել է մարզիկի կարիերան։ 2005-2007 թվականներին ծանրամարտի Հայաստանի ազգային հավաքականի մարզիչ։

2007 թվականին սեպտեմբերի 19-ին Գյումրի-Վանաձոր ավտոճանհապարհին տեղի ունեցած ավտովթարից Խաչատուր Քյափանակցյանը զոհվել է։

2008 թվականին հայ ծանրամարտիկ Տիգրան Մարտիրոսյանը Եվրոպայի առաջնությունում իր հաղթանակը նվիրեց Խաչատուր Քյափանակցյանի հիշատակին։

Ծանոթագրություններ

Արտաքին հղումներ 
 http://www.chidlovski.net/liftup/l_athleteResult.asp?a_id=764
 http://www.sports-reference.com/olympics/athletes/ky/khachatur-kyapanaktsyan-1.html 

Հունիսի 24 ծնունդներ
1968 ծնունդներ
Հայ ծանրամարտիկներ
2007 մահեր
ԽՍՀՄ միջազգային կարգի սպորտի վարպետներ
Գյումրի քաղաքում ծնվածներ
Հայ օլիմպիական ծանրամարտիկներ
Ավտոճանապարհային վթարներից զոհվածներ
Խորհրդահայեր